Det historiske sentrumet kjennetegnes av mange palasser fra barokken. Grassalkovich-slottet, bygget rundt 1760, er i dag residens for den slovakiske presidenten, og det slovakiske perlamentet har nå sete i det tidligere sommerpalasset til erkebiskopen. I 1805 skrev diplomater fra keiserne Napoleon og Franz II under på den fjerde Freden i Pressburg på Primats palass, etter Napoleons seier i slaget ved Austerlitz. Noen mindre hus er viktige historisk. Komponisten Johann Nepomuk Hummel ble født i et 1700-tallshus i den gamle delen av byen.